Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 746

5. Az ismeretek ellenőrzésének sajátosságai 5.1. Kötelező szigorlatok A kötelező szigorlatok kreditmennyisége: 6 kredit A kötelező szigorlatok száma: 2 A kötelező szigorlatok tartalma: Mindkét szigorlat írásbeli és szóbeli részből áll. Az írásbeli részben a hallgatók egy ismeretlen klasszikus arab szöveg magyar fordítását készítik el szótár segítségével, míg a szóbeli részben számot adnak az elméleti tárgyakban való jártasságukról. Mindkét szigorlat felöleli — egymásra épülő szinteken — a következő témaköröket: klasszikus arab nyelv, arab nyelvészet, arab irodalom, arab-iszlám történelem, az iszlám vallás, sémi nyelvek és irodalmak, tudománytörténet, segédnyelvek. 5.2. A szakdolgozat A szakdolgozat kreditértéke: 25 kredit 2001/80. szám A szakdolgozat követelményeire vonatkozóan az 1. számú mellékletben foglaltak az irányadóak. 5.3. A záróvizsga Az 1. számú mellékletben foglaltak figyelembevételével a záróvizsgára bocsátás sajátos követelménye: a társított szakon a tanulmányok lezárása (előzetesen oklevéllel vagy párhuzamosan záróvizsgával).

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes